google/wiki40b huggingface dataset:
The Haunting in Connecticut 2: Ghosts of Georgia

Handling

Satt til 1993. En ung familie flytter inn i et historisk hjem i Georgia, for så å finne ut at de ikke er husets eneste beboere. Snart er de hjemsøkt av en hemmelighet fra undergrunnen som truer med å utslette alle i dens vei.
Bjørn Helge Hansen

Bjørn Helge Hansen jobbet som gruvearbeider i Longyearbyen på Svalbard i årene 1967/1968 før han ble innskuddssjef i Bodø sparebank i perioden 1968 til 1974. I samme periode var han også sparebankkonsulent for Nordland sparebanklag. Han ble uteksaminert som bankøkonom i 1973. Hansen var leder av Bodø Høyre i perioden 1970 til 1974 og deretter bystyrerepresentant i Bodø i perioden 1975 til 1979. I 1979 ble han ansatt som banksjef i Hemnes sparebank, og satt som kommunestyrerepresentant for Hemnes Høyre i perioden 1984-1990. Fra 1991 har Hansen vært sekretariatsleder i Helgeland regionråd. Fra 2007 har han vært engasjert som daglig leder i Helgeland Veiutvikling as.

Andre styreverv

Styremedlem/styreleder FK Bodø/Glimt, Hemnes IL, Sandnessjøen IL, Nordland Idrettskrets, Nordland Fotballkrets, Høgskolen i Nesna, Helgelandske, Chilicom Helgeland, Sandnessjøen Verkstedseter, Hemnes Borettslag/Hemnes Boligstiftelse, Educo Kompetansenett, Nevis representantskap (oppnevnt av Stortinget), IT-Nordland, Helgeland Veiutvikling AS, Forum for konfliktrådsledere i Norge, Regionalt brukerutvalg Helse Nord, Leder av LHLs sentrale kontrollkomite, Norvegfinans as
Bjerkelunden (Eidsberg)

Bjerkelunden er navnet på et friområde og et gravfelt fra jernalderen i Mysen, Eidsberg kommune, Østfold.
Stedet ligger på nordsiden av Mysenelva i sørkanten av tettbebyggelsen i Mysen sentrum. Her ligger et gravfelt med i alt 12 gravhauger på en høyderygg mellom to meandre av Mysenelva. Gjennom vestsiden av feltet, mellom haugene, går et dypt hulveispor fra elvebredden opp til platået der haugene ligger. Det har tydeligvis vært et viktig vadested her, og veifaret kan finnes igjen som dype hulveispor lenger sør, i stigningene mot Folkenborg. Gravfeltet i Bjerkelunden er dermed et godt eksempel på hvordan de gravfeltene ligger i nær tilknytning til gamle veifar.
Bjerkelunden er til dels parkmessig behandlet og vedlikeholdes av Eidsberg kommune. Gjennom feltet går Folkestien fra Susebakkefossen til Kloppa ved Mysen stasjon.
Stureplan

Stureplan er et torg i Stockholm på grensen mellom Norrmalm og Östermalm. Ved torget møtes Kungsgatan, Birger Jarlsgatan, Biblioteksgatan og Sturegatan.
Stureplan er stedet for de «kaksete» og «hippe» barene, bl.a. Spy Bar, Loge, The Plaxa Club, East og ikke minst Sturecompagniet. Området rundt Stureplan er ansett som Stockholms og derved også Sveriges finanssenter.
Linyi (Shandong)

Linyi (kinesisk: 临沂 ; pinyin: Línyí) er en by på prefekturnivå i provinsen Shandong i det østlige Kina. Befolkningen anslås (31. desember 2001) til 10,11 millioner innbyggere.

Historie

Linyis historie kan spores tilbake til 400 før Kristus. Herfra stammet Zhuge Liang og Wang Xizhi. I 1972 ble verket Sun Bins Krigskunsten funnet her, tillike med andre klassikere skrevet på bambusstriper.
Våren 1938, under den annen sino-japanske krig, var det heftige kamper i prefekturet.

Samferdsel

Kinas riksvei 205 passerer gjennom området. Den begynner i Shanhaiguan i Hebei og ender opp sør i Shenzhen i provinsen Guangdong. Underveis er den innom blant annet Tangshan, Tianjin, Zibo, Huai'an, Nanjing, Wuhu, Sanming, Heyuan og Huizhou.
Kinas riksvei 206 passerer også gjennom Linyi. Den løper fra kystbyen Yantai til kystbyen Shantou i provinsen Guangdong. Den løper gjennom provinsene Shandong, Jiangsu, Anhui, Jiangxi og til slutt Guangdong.
Kinas riksvei 327 løper gjennom området. Den fører Heze i Shandong til Lianyungang i Jiangsu.
Acetat

Acetat, eller etanat, er enten et salt eller ester av eddiksyre.
I organisk kjemi betyr forkortelsen Ac acetyl gruppen. Anionet og den funksjonelle gruppen kan skrives som  ⁻OAc og AcO⁻, eller OAc. Eksempler er HOAc for eddiksyre, NaOAc for  natriumacetat og EtOAc for etylacetat. Ac er også symbolet for grunnstoffet actinium, men forveksling mellom actinium og acetylgruppen er sjelden, siden actinium ikke har noen rolle i organisk kjemi.

Ester

Acetatester er en ester av eddiksyre, med generell formel CH₃COOR, hvor R er en organylgruppe.
Acetat kan også kalles celluloseacetat, spesielt fibre eller andre  produkter som acetatedisken brukt i lydopptakproduksjon.  Celluloseacetat kan bli funnet i mange husholdningsprodukter.
Wheel of Fortune (sang)

«Wheel of Fortune» er en amerikansk populærmusikksang med melodi og tekst av Bennie Benjamin og George David Weiss. Den ble publisert i 1951.
Sangen ble opprinnelig spilt inn på plate for Atlantic Records i 1951 av The Cardinals. Det var ett av de første eksemplene på at et større platemerke utgav en coverversjon av en uavhengig afrikansk-amerikansk hit. Capitol Records gjenskapte The Cardinals arrangement til Kay Starrs hitversjon i 1952.
Sangen ble også anvendt som tema i TV-serien med samme navn.

Norsk versjon

Den norske tittelen er «Lykkehjulet».
Paraegocidnus

Utseende

En ganske liten (4,5 - 5 millimeter), avlang, mørkt rødbrun trebukk. Antennene er betydelig lengre enn kroppen. Pronotum har rundede sider og er innsnevret ved roten, dekkvingene er jevnbrede.

Levevis

Larvene lever i død ved.

Utbredelse

Arten er bare kjent fra Myanmar.
«Opp-ned» Jenny

Opp-ned Jenny, en. Inverted Jenny (Omvendte Jenny) er et amerikansk frimerke utgitt første gang den 10. mai 1918 hvor bildet av JN-4 «Jenny»flyet gjengitt i midten av frimerket feilaktig var blitt trykt opp-ned. Det er sannsynligvis den mest kjente feil i amerikansk filateli. Kun ett ark med 100 av det omvendte frimerke er noen gang funnet, hvilket gjør dette feiltrykket til et av de mest verdifulle i filateliens verden. I desember 2007 ble et postfriskt eksemplar solgt for 825 000 dollar.
Friggfjella

Friggfjella er et fjellområde på Spitsbergen, Svalbard. Det ligger de sentrale delene av Dickson Land, mellom Hugindalen i nord, Lyckholmdalen i vest, og Odindalen i øst. Friggfjella har navn etter Frigg, en gudinne i norrøn mytologi. Det høyeste punktet er Gnå, lengst nordøst i Friggfjella, med 977 moh.
Getaway in Stockholm

Getaway in Stockholm er en serie med amatørfilmer i dokumentar-stil, innspilt i Stockholm og omegn.
Filmene skildrer førere av sportsbiler som i høye hastigheter overtreder en rekke trafikkregler og tidvis involveres i biljakter med politiet. Teamet bak serien har blant annet brukt helikopter for å få best mulig kameravinkler.

Getaway in Stockholm 1

En svart Porsche 911 stoppes av politiet, men stikker likevel av, hvilket er innledningen til en biljakt. Jakten går rundt Globen, igjennom Gamla stan og forbi det kongelige slottet. Hastigheten ligger ofte over 250 km/h.

Getaway in Stockholm 2

En Toyota Supra og en Ford Escort Cosworth VS jages av politiet.

Bakgrunn

En trolig inspirasjonskilde for teamet bak Getaway in Stockholm er «C'était un rendez-vous» (Getaway in Paris) fra 1976.
I de seneste Getaway-filmene vises en stuntmann på motorsykkel – Getaway Driver. Det hersker liten tvil om at inspirasjonen for en slik fører, er hentet fra Ghost Rider.
Askeladden (kulturminnedatabase)

Askeladden er navnet på Riksantikvarens database over fredete kulturminner og kulturmiljøer i Norge. Databasen dekker også objekter som er inne i en fredningsprosess etter kulturminneloven, kulturminner som er fredet etter Svalbardmiljøloven, samt listeførte kirker. Databasen er basert på innholdet fra det tidligere Fornminneregisteret, Frednings­registeret og Kirkeregisteret. Offisiell åpning var i 2004.
Basen er et sentralt verktøy for forvaltning og vern av kulturminner. Brukerne av Askeladden kan søke etter kulturminne ut fra selvvalgte kriterier, produsere kart og lage statistikk. Databasen er kun tilgjengelig for instanser involvert i kulturminneforvaltningen (som kommuner, konsulentfirmaer, politimyndighet og lignende) eller forskning. Høsten 2009 ble deler av databasen Askeladden gjort allment tilgjengelig, gjennom nettstedet Kulturminnesøk.
Vannpolo under Middelhavslekene 2013

Vannpolo under Middelhavslekene 2013. Vannpolo var en av flere sporter under de syttende middelhavslekene som ble arrangert i Mersin i Tyrkia i perioden 20. til 30. juni 2013. Det var syttende gangen som vannpolo var med på programmet under middelhavslekene. Det var kun en turnering for menn, sju lag deltok.
Templarheimen idrettspark

Skøyter

Skøytebanen var arena for Sprint-NM på skøyter for junior 1982. Og sprintnorgesmestere for juniorer da ble Tanja Torbergsen, Ishavsbyen SK for damer og Ståle Njåtun, Asker SK for herrene.
Det er kjent at det var skøyteløpsaktivitet i perioden 1974/75-sesongen og til og med 1984/85-sesongen.
Tromsdalen kunstisbane overtok som Tromsøs skøytebane for Templarheimen IP.
Folkestadbyen

Folkestadbyen i Fyresdal utgjorde en gang sentrum i bygda. Det var her, hvor den gamle hovedveien mellom gårdstunene langs Fyresvatn krysset Sitjeåi, at det på 1870-tallet oppsto et nærings- og håndverkssentrum på grunnen til den gamle Folkestad gård. Det var tre gater i et triangelmønster; hovedveien, Skippergata og Lensmannsgata. I løpet av 40 år ble små hus flyttet dit fra andre deler av bygda, eller nye hus ble oppført, mange av dem i sveitserstil. 
Her bodde ikke bare håndverkere av mange slag, men også folk som lensmann, postkjører, jordmor, handelsmenn, og kaptein på rutebåten på Fyresvann. Innenfor denne lille byen fantes så sent som for 60 år siden fem-seks dagligvarebutikker med assortert utvalg, manufakturhandel, meieri, bakeri, bedehus og vertshus. Idag er forretningene samordnet og redusert i antall, og deler av «byen» inngår nå sammen med et titall kjempefuruer i Øyskogen i Fyresdal Bygdemuseum som inngår i samlingene til Vest-Telemark Museum. Men det er fremdeles liv i Folkestadbyen, de småhusene som ikke inngår i museet er nå boliger, og det finnes ennå butikker og vertshus. Folkestadbyen ble i 2003 tildelt tettstedsprisen for Telemark. 
Idag utgjør Folkestadbyen en del av tettstedet Moland.
Jung Woo-young

Landslaget

Jung vant en olympisk bronsemedalje i fotball under OL-2012 i London. Han var med på det sørkoreanske laget som kom på tredjeplass i fotballturneringen for menn bak Mexico og Brasil. Sør-Korea vant én kamp og spilte to uavgjort i det innledende gruppespillet og kom på andreplass i sin gruppe bak Mexico. I kvartfinalen beseiret de Storbritannia med 5–4 etter straffer, det var 1-1 etter full tid og forlengning. I semifinalen ble det tap med 0–3 mot Brasil. Bronsefinalen mot Japan vant de med 2–0.
Han ble tatt ut i Sør-Koreas tropp til VM i fotball 2018 i Russland.
Religionsfreden i Augsburg

Religionsfreden i Augsburg var en fredsavtale som ble sluttet mellom keiser Karl V av Det tysk-romerske rike og fyrstene i Det schmalkaldiske forbund 5. september 1555 i den frie riksstaden Augsburg i dagens Bayern. 
Avtalen markerte den offisielle avslutningen av Den schmalkaldiske krig mellom Det tysk-romerske rike og Frankrike. Gjennom avtalen fikk de tyske fyrstene selv anledning til å velge om de skulle være protestanter eller katolikker. Videre ble prinsippet cuius regio, eius religio slått fast, nemlig at fyrstene bestemte undersåttenes religion.
Karl X Gustavs galleri

Karl X Gustavs galleri (også kalt Nedre galleriet) er et kunstgalleri på Drottningholms slott. Galleriet ligger i hovedetasjens midtdel mot hagesiden. Rommet ble utsmykket med store tak- og veggmalerier som skildrer Karl X Gustavs militære bedrifter.
For å hedre Karl X Gustav fikk Hedvig Eleonora innredet et galleri for ektemannen som døde i 1660. Rundt år 1700 startet den franske kunstneren Evrard Chauveau med et stort plafondmaleri som viser kartusjer med riksvåpenet og troféer samt diverse stridsscener.
Veggmaleriene, som ble utført av den tyske kunstneren og krigsmaleren Johan Filip Lemke, illustrerer kongens militære bedrifter. Lemke kom til Sverige i 1683 for å jobbe på Drottningholm. For at maleriene skulle bli krigshistorisk så korrekte som mulig måtte Lemke samarbeide med militærstrategen Erik Dahlbergh. Han måtte da «fritt tolke» Dahlberghs grafiske blad. En del malerier er signert av både Lemke og Dahlbergh. I en inventaroversikt fra 1719 framgår det at kun tre av disse maleriene fantes montert i galleriet. Men året etterpå ble de ni siste maleriene montert opp, ni år etter Lemkes død. Det skulle gå ytterligere 20 år innen Lemkes arvinger fikk betaling for verkene.
Blant maleriene merker man seg Tredagarsslaget vid Warszawa som finnes på langveggen samt Tåget över Bält og Slaget vid Golomb som er montert på kortveggen.
I etasjen over finnes Karl XIs galleri (som ikke må  forveksles med Karl XIs galleri på Stockholms slott) med Karl XIs slag, også her sto Lemke for maleriene som består av ti større lerret og to døroverstykker. Disse arbeidene ble ferdige i 1695.
Pulls Ferry

Pulls Ferry er et av de mest kjente landemerkene i Norwich i England, og ved elven Wensum. Det er den flintbygning, og var en gang på 1400-tallet en vannkanal. Den bruktes for å frakte stein til byggingen av Norwich-katedralen. Steinen kom fra Frankrike og opp elvene Yare og Wensum. En kanal som ble bygd av munkene, rant under buen hvor normannerne lastet av stein og bygningsmateriale.
Bygningen er oppkalt etter John Pull, som drev fergen over fra1796 til1841. Det var tidligere kjent som Sandling's, etter forgjenger på 1600-tallet. Ferget var operativ fram til 1943.
Joseph Christiaens

Biografi

Han ble født inn i en velstående belgisk familie i 1879 og den 13. august 1905, 26 år gammel, deltok han i Coupe de Liedekerke et Williame-løpet i nærheten av Dinant, Belgia. Løpet var på 102 740 km, men Christiaens klarte ikke å fullføre. Den 29. august 1909 klarte han ikke å kvalifisere seg for Il Coupe de Normandie med sin Vivinus 6 racerbil, men i samme bil hadde han flaks og vant sin første seier i det andre. Coupe de Liedekerke et Williame i Oostende 13. september 1909. Christiaens så seg aldri tilbake, gikk videre og vant en rekke seire i Europa og USA.
Den 9. september 1916  ble han med sin ett tonn tunge engelske Sunbeam racerbil den første utlendingen som deltok i Indianapolis Motor Speedway Harvest Classic. Konkurransen bestod av tre løp på 20, 50 og 100-miles. Johnny Aitken, i en Peugeot, kom vant alle de tre avstandene mens Christiaens ikke klarte å starte løpet på grunn av en ødelagt veivaksel.
Da Henri Farman fløy et Voisin-designet biplan og tok Ernest Archdeacon med på en flytur 1 241 meter i Gent den 30. mai 1908 ble han umiddelbart fascinert og inspirert av flyvning.
I mars 1910 møtte Christiaens Géo Chavez i Camp de Châlons i Frankrike, og lærte der å fly et Farman-fly av ham. Allerede 12. april samme år ble han registrert som en av de første 11 pilotene i Aéro-Club de Belgique. Christianes har pilotlisens N°7.
Den14. mars 1911, ble han mottatt med mye entusiasme og fikk hjelp fra det britiske kolonistyret i Singapore. De sendte en tropp soldater fra Royal Engineers ut for å montere og teste Bristol Boxkite-flyet. To dager senere ble Christiaens historisk i Singapore da han var den første til å føre et fly på øya.
Han mistet livet i en bilulykke under en testkjøring med en Sunbeam racerbil i nærheten av Moorfield Works
i Wolverhampton, West Midlands, England 25. februar 1919. Kort tid etter at han forlot fabrikken, krasjet bilen hans inn i en vegg langs Upper Villiers Street da han forsøkte å vike for en hest og vogn som kom ut av Fowler Street. Passasjeren hans, mekanikeren Frank Bills fra Sunbeam-fabrikken ble handikappet etter ulykken.
Kevin Eriksen

Liv og virke

Kevin Eriksen er oppvokst på Vestli i Oslo. Han var tidlig interessert i både rap, breakdance og graffiti, og kan kategoriseres som en ekte «B-boy». Kevin Eriksen startet rappegruppa «Warlocks of Mayhem», senere bare «Warlocks», sammen med sin tvillingbror, André «Tech Rock» Eriksen, kameratene Håkon «Hawk» Lund, Jan Erik «Small MC» Nøkleby og Kenneth «Kennybong» Engen i 1992. (Nøkleby og Engen sluttet kort tid etter og startet sin egen gruppe Valuable Scamps.) Warlocks har hovedsakelig rappet på engelsk, men har også levert et album med norsk lyrikk. Kevin Eriksen og Warlocks vant Alarmprisen i 2002 i klassen hiphop/rap for albumet «Afterlife». Kevin Eriksen begynte deretter på en solokarriere under artistnavnet «Kevin», med låter på norsk. I 2004 spilte han på hiphop-festivalen «Interstate», og arrangøren presenterte Kevin slik: «Kevin fra Warlocks drar i gang ett sett med hardslående låter og skildringer fra Oslo Øst», og refererte trolig trolig til Kevins låt, «Østkanthistorie». «Østkanthistorie» er eneste norske låt til filmen «UNO» fra 2004.
Kevin Eriksen og tvillingbroren er også medlemmer av kjente breakdancecrews som Atomic B-Boys og «Nasty 9». Nasty 9 ble Skandinaviske mestere i breakdance i 2000. Kevin Eriksen ble nummer 4 i NM i «B Boy One on One» i 1997. Guttene kan sies å ha vært foregangsfigurer i det norske hiphop-miljøet. I et intervju med NRK uttaler Kevin at dansen er det viktigste for ham. I «Norwegian HipHop Awards» 2005, ble Eriksen-brødrene kåret til «Årets bboys».
Kevin Eriksen studerte idrettsfag ved Bjerke videregående skole fra 1991 til 1994.

Individuelle seiere

Norwegian HipHop Awards: Årets bboys 2005 (sammen med tvillingbror «Tech Rock»)

Seiere med Nasty 9

Scandinavian BOTY 2000
Tropicana Las Vegas

Tropicana Las Vegas er et hotell og kasino på Las Vegas Strip i Paradise i Nevada. Det åpnet 4. april 1957 og har 1658 rom og et 4600 m² stort kasino. I tillegg har det en 9300 m²  stor messe- og utstillingshall. 
Scener fra feriestedet har blitt brukt i flere filmer og TV-serier, inkludert Gudfaren, Viva Las Vegas, Charlie's Angels, Diamanter varer evig  og Angel.
Tropicana eies av Tropicana Las Vegas Hotel and Resort Inc. og drives av Alex Yemenidjians Armenco Holdings.
Sjelekhov

Sjelekhov (russisk: Шелехов) er en by i Irkutsk oblast i Russland. Den ligger rundt 15 km sørvest for Irkutsk. Innbyggertall: 47 520 (folketelling 2002), 47 702 (folketelling 1989).
Sjelekhov ble grunnlagt tidlig på 1950-tallet i forbindelse med byggingen av et aluminiumsverk. Den fikk bystatus i 1962.
Nord-Karmøy Historielag

Nord-Karmøy Historielag ble stiftet 25. oktober 1978 og het da Nord-Karmøy Historie- og Ættesogelag. Laget tar for seg historier og fortellinger samt historiske hendelser fra de to tidligere kommunene Torvastad og Avaldsnes som nå er en del av Karmøy.
Operasjonsanalyse

Operasjonsanalyse er det å analysere et praktisk (operativt) problem for å kunne foreta bedre avgjørelser (beslutninger).  Det har sin opprinnelse fra krig, der man har logistikk-lignende utfordringer, altså hvordan man best kan forflytte folk, utstyr og varer under gitte forutsetninger og begrensninger. I analysen brukes kvantitative og matematiske teknikker innen optimering og køteori, såvel som teknikker fra kvalitative fag som psykologi og organisasjonsteori.
På engelsk kalles det operational analysis (OR) og fra den andre verdenskrig har man definisjonen "a scientific method of providing executive departments with a quantitative basis for decisions regarding the operations under their control."
Midtvinterdagen

Midtvinter

Med midtvinter forståes dagene rundt midtvinterdagen, altså dagene like før og etter den 12. januar. Datoen markerer også starten på torri, eller midtvintermåneden. På Island feires det fortsatt torri (þorrablót), men selve feiringen er flyttet til begynnelsen av februar. Da serveres det gjerne hangikjöt (saltet, kaldrøkt lam- eller hestekjøtt) eller gravet håkjerring. Sistnevnte, som av de fleste regnes som en svært illeluktende matrett, skylles gjerne ned i lag med akevitten Brennivin, også kalt Svartadaudir, et islandsk brennevin (potetbrennevin, akevitt).
Venancio Flores

Offiser

Flores var general i den uruguayanske arméens offisersstab da han sammen med Juan Antonio Lavalleja og José Fructuoso Rivera styrtet president Juan Francisco Giró (Blanco) i et militærkupp den 25. september 1853.

Første presidentperiode

De dannet deretter en overgangsregjering der presidentposten ble delt mellom de tre, og Coloradopartiet ble gjort statsbærende. Flores tiltrådte imidlertid som president allerede i mars 1854 ettersom både Lavalleja og Rivera var gått bort.

Eksil, kamp om makten

Han ble styrtet i august det påfølgende året i et Blanco-støttet statskupp og måtte flykte til Argentina etter en kortere borgerkrig. 
I 1863 innledet han med støtte fra Brasil og Argentina et opprør mot Uruguays regjering, som nå var helt dominert av Blancopartiet. Opprøret er kjent som den uruguayanske krig. I 1865 inntok Flores Montevideo med sine styrker og styrtet presidenten Bernardo Berro.

Andre presidensperiode

Dette ble startskuddet til trippelalliansekrigen, den blodigste militære konflikt i Sør-Amerikas historie. I krigen sluttet Flores seg til alliansens side og deltok personlig i stridighetene. Han ledet alliansens styrker i slaget ved Jataí i 1865 der Paraguays avansement mot Montevideo ble stanset. Flores andre periode som president kom helt til å bli preget av krigen og et hardt og repressivt styre, noe som gjorde at misnøyen mot ham vokste i hans eget parti. Han gik frivillig av i 1868 ved ikke å stille opp til nyvalg.

Flores' død

Flores' diktatur ble avsluttet etter hans avgang fra presidentembetet den 15. februar 1868, men ikke før han hadde slått ned et militæropprør av hans sønner Fortunato og Eduardo Flores, de hadde innledet et opprør ettersom de ville at faren skulle fortsette som president. Flores overtalte sønnene sine til å gi seg uten at skudd var løsnet, men militæropprøret var sett som et svakhetstegn av de konservative blanco (hvite) som mente tiden var kommet for et opprør for å ta tilbake makten i landet.
Den 19. februar 1868 ble hestevognen med Flores stoppet av en gruppe uidentifiserte menn på Juncal-gaten i Montevideo, hvor han ble myrdet. Samtidig startet opprøret med et angrep på regjeringspalasset som ble inntatt av blanco-tilhengerne anført av oberst Freire, men regjeringens «Libertad-regiment» gikk til motangrep fra sine brakker. Oberst Freire ble hugget ned av regimentets kommandant, oberst Olave som raskt gjenerobret regjeringspalasset og drev bort blanco-tilhengerne. 
Det mislykkede kuppet som begynte med Flores' død, ble avsluttet med henrettelsene av den tidlige president Bernardo Berro og andre blanco-ledere. Men landet Uruguay ble fremdeles hjemsøkt av pågående borgerkriger mellom konservative og liberale (colorado- røde) som fortsatte uten stans fram til 1904 med mindre midlertidige avbrudd.
Borchgrevink (slekt)

Borchgrevink er en norsk slekt som stammer fra Nederland. Slekten kom til Norge fra Danmark med Henrik Chr. Borchgrevink (død ca 1699) som i 1680 kom til Trondheim.

Slektsvåpen

Slektens våpenskjold kan spores tilbake til middelalderen i Nederland med en hund som hovedmotiv. I Danmark og Norge har slekten et våpen med i gull skjold en gående svart hund. På øvre skjoldkant er det en hjelm eller et dødningehode på hjelmens plass. Som hjelmtegn er det en oppvoksende svart hund.
Solparken

Minnemarkeringen etter 22. juli

27. juli 2011 ble det holdt en minnemarkering etter ofrene etter terrorangrepene 22. juli i Solparken, som var en spesiell minnemarkering til Espen Jørgensen og Henrik André Pedersen, som var de to AUFere fra Bodø som omkom etter 22. juli-tragedien. Minnemarkeringen trakk til seg nesten 18000 mennesker  og ble holdt av noen lokale ungdommer som sa at de måtte ha en minnemarkering i Bodø. Disse ungdommene skal ha kjent ofrene, og tok initiativet med å få med kommunen på opplegget.